c8093a59421194ece4d44c98cbf5a9c7
 Skal jeg afdække inventar? 
gulvkanonen.dk
2019.43

Selvom vi har sug på slibemaskinerne, der opsamler 95 % af støvet, kan det ikke undgås, at der efterlades en lille smule støv i rummet. Det bedste er derfor at flytte alle møbler fra rummet. Kan det ikke lade sig gøre, anbefaler vi at bruge afdækningsplast til at afdække møbler og andet inventar, der ikke kan flyttes. Det kan f.eks. være en bogreol, et tv på væggen eller døre.



5dc8bbb5ece1564dcd6ad3e11352808c
 Hvor kan jeg købe afdækningen? 
gulvkanonen.dk
2019.43

Til at afdække dine møbler er det bedst at bruge afdækningsplast eller -tape. Med afdækningsplasten kan du dække hele køkkenet af, mens åbninger på døre og skabe kan lukkes helt tæt med tape.


Et andet alternativ er at købe en afdækningsdør i plast, der lukker hele rummet af, så støvet ikke breder sig. Alle de nævnte afdækningsmaterialer kan købes i dit lokale byggemarked.



20ecc289777cfca096a6740a5fcf7b5b
 Skal jeg gøre noget ved gulvet inden GulvKanonen kommer? 
gulvkanonen.dk
2019.43

Selve gulvet skal hverken støvsuges eller vaskes. Dog skal det fejes, så eventuelle små partikler på gulvet fjernes.


Har du åbninger i gulvet (fuger), du gerne vil have repareret inden afslibningen kan du spartle dem med plastisk træ, men det er vigtigt, at det er hærdet op, inden vi kommer og sliber. Spartelmassen kan købes i byggemarkeder i forskellige farver, så du kan finde én, der passer til farven på dit gulv.



8c06ba623ef95d6f2ffd9d41a6872799
 Skal alle rum være tomme, eller kan vi flytte rundt på møbler mens GulvKanonen arbejder? 
gulvkanonen.dk
2019.43

Rummet skal være helt tomt, inden vi kommer og sliber, for vi har ikke mulighed for at flytte rundt på møblerne i takt med, at vi sliber og efterbehandler gulvet. Har du et stort møbel, der altid skal stå det samme sted og har en sokkel helt ned til gulvet, kan vi slibe helt ind til møblet, uden at der kommer kanter og grimme overgange.


